Dezinsecție în vederea combaterii țânțarilor și căpușelor, în mai multe zone din municipiul Botoșani
Astăzi și mâine, în intervalul orar 22.00 – 05.00, se va desfășura operațiunea de dezinsecție în vederea combaterii țânțarilor, căpușelor și a altor insecte, în mai multe zone din municipiul Botoșani.
Dezinsecția se va efectua doar pe perioada nopții. Primele operațiuni vor fi realizate în Parcul Mihai Eminescu.
Se va interveni în zonele din municipiul Botoșani, cu precădere în parcurile din oraș, spațiile special amenajate pentru animalele de companie, zonele pietonale și Bulevardul Mihai Eminescu.
Substanțele utilizate pentru dezinsecție nu sunt periculoase pentru cetățeni, dar recomandarea autorităților este ca botoșănenii să evite zonele respective pe perioada cât lucrătorii vor interveni!
(Radio Iași/Gina Poenaru/FOTO radioiasi.ro – imagine ilustrativă)